Bosna i Hercegovina

Federacija Bosne i Hercegovine

Hercegovačko-neretvanska županija

**OPĆINA PROZOR-RAMA**

**URED NAČELNIKA**

88440 Prozor-Rama, Kralja Tomislava bb, tel./fax.: +387 36 771 910; 771 342; e-mail: nacelnik@prozor-rama.org

Broj: 01/1-21-1443-1/19

Dana, 20.05.2019.god.

Temeljem članka 41. Statuta općine Prozor/Rama – Prečišćeni tekst (“Službeni glasnik općine Prozor-Rama”, broj: 3/01) i Odluke o odobravanju utroška sredstava po Programu zapošljavanja i samozapošljavanja mladih u 2019.godini, broj: 01/1-21-1443/19, od 14.5.2019.god., Načelnik općine Prozor-Rama **objavljuje**

**JAVNI POZIV**

za prijavu projekata po Programu zapošljavanja i samozapošljavanja mladih

Predmet Javnog poziva je prikupljanje prijava za odabir korisnika sredstava po Programu zapošljavanja i samozapošljavanja mladih općine Prozor-Rama za 2019. Godinu (u daljem tekstu: Program).

Cilj Programa je dati potporu mladim osobama pokretanje vlastitog posla uz samozapošljavanje ili zapošljavanje kod postojećih poslovnih subjekata.

1. **Tko može aplicirati?**

Ukoliko aplicirate za zapošljavanje mladih u postojećim poslovnim subjektima novouposleni treba pripadati starosnoj grupi 18-35 godina.

Za pokretanje vlastitog posla (samozapošljavanje) potrebno je zadovoljiti dobnu granicu 18-40 godina.

Sve osobe koje apliciraju za samozapošljavanje ili zapošljavanje po ovome Programu trebaju imati prebivalište na području Općine Prozor-Rama.

1. **Kakva ideja se može obraditi kroz poslovni plan?**

Kroz poslovni plan se mogu obraditi ideje u svim djelatnostima osim trgovine i ugostiteljstva (iznimka su originalne ideje vezane za turizam i domaće proizvode), pod uvjetom da se realizira na području Općine Prozor-Rama. Zamišljenu poslovnu ideju treba pretočiti u poslovni plan.

1. **Potrebna projektna dokumentacija**

Prijava podrazumijeva popunjen obrazac PRIJAVA NA JAVNI POZIV.

Ostali dokumenti dostavljati će se nakon pribavljanja pozitivnog mišljenja od strane Povjerenstva za provedbu Programa.

1. **Iznos i isplata sredstava**

Za Program samozapošljavanja i zapošljavanja mladih izdvojena su sredstva u iznosu od 40.000,00 KM. Općina zadržava pravo za potrebe Programa izdvojiti i veća sredstva ukoliko se za to ukaže potreba.

Financijska vrijednost pojedinačnog projekta koji će biti podržan u okviru ovog Javnog poziva je najviše 8.000,00 KM za projekte samozapošljavanja te po 4.000,00 KM po novouposlenom za projekte zapošljavanja u postojećim poslovnim subjektima.

Isplata sredstava za uspješno ocijenjene i prihvaćene prijave poslovnih projekata vršiti će se avansno i obročno (ovisno o projektu).

Općina zadržava pravo odobriti i veći iznos potpore pojedinačnom projektu ili podržati projekt koji dijelom odstupa od kriterija ukoliko takav projekt od Povjerenstva bude posebno ocijenjen i predložen. Prednost će imati projekti koji se odnose na deficitarna zanimanja i proizvodnu djelatnost.

1. **Kriteriji za ocjenu poslovnog plana**

Nakon pristiglih prijava, Povjerenstvo za ocjenjivanje na temelju popunjenog prijavnog obrasca vrši prvi selekcijski krug i daje pozitivno ili negativno mišljenje o pojedinačnom projektu. Odabrani korisnici/korisnice biti će obavješteni o sljedećim koracima i dostavi ostalih potrebnih dokumenta (ovisno dali se radi o samozapošljavanju ili zapošljavanju). Povjerenstvo će zaprimljene prijave razmatrati periodično i donositi odgovarajuće odluke i prijedloge.

Povjerenstvo ocjenjuje predložene biznise na osnovu eliminacijskih kriterija i kriterija za ocjenu kvalitete poslovnog plana.

Eliminacijski kriteriji su:

* da li je ispoštovana procedura za pisanje poslovnog plana (DA/NE),
* da li se poslovni plan realizira na području Općine Prozor-Rama, (DA/NE)
* da li osoba koja se zapošljava ima prebivalište na području Općine Prozor-Rama, te ispunjava Programom predviđene dobne granice (DA/NE)
* da li će biznis djelovati u sektorima za kojima postoji potreba (proizvodnja,turizam, deficitarna zanimanja) (DA/NE)

Nepotpune i neblagovremene prijave neće se uzimati na razmatranje!

1. **Način prijave**

Prijavu projekta s popunjenim prijavnim obrascem potrebno je dostaviti preporučeno poštom ili osobno u zatvorenim kuvertama na adresu:

Općina Prozor-Rama

Ul. kralja Tomislava bb

88440 Prozor-Rama

Sa naznakom za **" Javni poziv za zapošljavanje i samozapošljavanje mladih".**

1. **Rok podnošenja prijava**

Rok za podnošenje prijave projekata je do kraja 2019.godine od dana objavljivanja ovog poziva.

NAPOMENA: Sve informacije kao i obrazac za sudjelovanje na javnom pozivu možete dobiti u Službi za razvoj, poduzetništvo, obrt i financije svakog radnog dana od 8 do 16h; kontakt osobe: Ana-Marija Šarčević, tel:036/771-937, i Mara Anić, tel: 036/771-919 ili putem službene web stranice općine Prozor-Rama: [www.prozor-rama.org](http://www.prozor-rama.org).

**NAČELNIK**

dr. Jozo Ivančević